Jevgeņijs Artjuhins

Jevgeņijs Artjuhins (; dzimis 1983. gada 4. aprīlī) ir krievu hokejists, malējais uzbrucējs. Pašlaik (2018) spēlē Kontinentālās hokeja līgas klubā Maskavas "Dinamo".

 Spēlētāja karjera 
Savu profesionālā spēlētāja karjeru Artjuhins uzsāka 1999. gadā, spēlējot Krievijas Augstākās līgas klubā Podoļskas "Vitjaz", kas gan tanī pašā sezonā izcīnīja arī Bratinas kausu, nodrošinot savu dalību Krievijas Superlīgā 2000.—01. sezonā. 2001. gada NHL draftā Artjuhinu izvēlēja Tampabejas "Lightning" vienība, taču Jevgeņijs vēl sezonu pavadīja "Vitjaz" rindās. 2002. gada vasarā Artjuhins izlēma karjeru turpināt Ziemeļamerikā.

2002.—03. sezonu Artjuhins aizvadīja QMJHL klubā Monktonas "Wildcats". Nākamo sezonu Jevgeņijs aizvadīja Amerikas hokeja līgas klubā Heršijas "Bears", bet 2004.—05. sezonas NHL lokauta laikā Jevgeņijs palika Ziemeļamerikā, spēlējot AHL klubā Springfīldas "Falcons". 2005.—06. sezonu Jevgeņijs jau pilnībā aizvadīja Tampabejas "Lightning" rindās, taču pēc sezonas beigām Jevgeņijs atgriezās Krievijā, jo nespēja vienoties ar "Lightning" par jauna līguma nosacījumiem.

Jevgeņijs pievienojās Krievijas Superlīgas klubam Jaroslavļas "Lokomotiv". Pēc sezonas beigām Artjuhinam neizdevās noslēgt jaunu līgumu ar "Lightning". Artjuhina aģents ieteica tiesības uz Jevgeņiju aizmainīt uz citu NHL klubu, taču tas nenotika. 2007.—08. sezonu Artjuhins uzsāka Omskas "Avangard" sastāvā, taču sezonu viņš pabeidza jau Maskavas CSKA rindās. Visbeidzot, 2008. gada vasarā Jevgeņijs noslēdza jaunu līgumu ar Tampabejas "Lightning", kluba sastāvā aizvadot visu 2008.—09. sezonu.

2009. gada 13. augustā Artjuhins tika aizmainīts uz Anahaimas "Ducks" rindām, tajā uzsākot 2009.—10. sezonu, taču 2010. gada 1. martā Jevgeņijs tika aizmainīts uz Atlantas "Thrashers", kuras sastāvā arī noslēdza sezonu. 2010. gada vasarā Jevgeņijs atgriezās Krievijā, pievienojoties Sanktpēterburgas SKA rindām, kluba rindās aizvadot nākamās trīs sezonas.

2013. gada maijā Artjuhins noslēdza līgumu ar Mitišču "Atlant", taču gadu vēlāk atgriezās Maskavas CSKA sastāvā. 2015.—16. gada sezonu Artjuhins aizvadīja Sanktpēterburgas SKA, taču tad pievienojās Novosibirskas "Sibirj", kļūstot par tās kapteini. 2017.—18. gada sezonu aizvadīja Maskavas "Dinamo" sastāvā.

Krievijas izlases rindās spēlējis 2011. gada Pasaules čempionātā.

 Spēlētāja statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     1999—00 Podoļskas "Vitjaz" Krievija2 3 0 0 0 2 — — — — — 1999—00 Podoļskas "Vitjaz-2" Krievija3 26 9 8 17 46 — — — — — 2000—01 Podoļskas "Vitjaz" Krievija 24 0 1 1 16 — — — — — 2001—02 Podoļskas "Vitjaz" Krievija2 49 15 7 22 94 14 0 1 1 24 2001—02 Podoļskas "Vitjaz-2" Krievija3 4 3 1 4 6 — — — — — 2002—03 Monktonas "Wildcats" QMJHL 53 13 27 40 204 6 1 2 3 29 2003—04 Heršijas "Bears" AHL 36 3 3 6 111 — — — — — 2003—04 Pensakolas "Ice Pilots" ECHL 6 1 0 1 14 — — — — — 2004—05 Springfīldas "Falcons" AHL 62 9 19 28 142 — — — — — 2005—06 Tampabejas "Lightning" NHL 72 4 13 17 90 5 1 0 1 6 2005—06 Springfīldas "Falcons" AHL 4 2 1 3 4 — — — — — 2006—07 Jaroslavļas "Lokomotiv" Krievija 44 5 8 13 183 1 0 0 0 0 2007—08 Omskas "Avangard" Krievija 19 3 2 5 40 — — — — — 2007—08 Maskavas CSKA Krievija 23 3 6 9 99 6 4 0 4 6 2008—09 Tampabejas "Lightning" NHL 73 6 10 16 151 — — — — — 2009—10 Anahaimas "Ducks" NHL 37 4 5 9 41 — — — — — 2009—10 Atlantas "Thrashers" NHL 17 5 2 7 31 — — — — — 2010—11 Sanktpēterburgas SKA KHL 26 4 5 9 115 11 2 1 3 26 2011—12 Sanktpēterburgas SKA KHL 47 16 7 23 150 14 1 1 2 40 2012—13 Sanktpēterburgas SKA KHL 30 1 1 2 127 12 3 2 5 10 NHL kopā 199 19 30 49 313 5 1 0 1 6 KHL kopā 103 21 13 34 392 37 6 4 10 76

 Ārējās saites 

Kategorija:1983. gadā dzimušie
Kategorija:Krievijas hokejisti
Kategorija:Podoļskas "Vitjaz" spēlētāji
Kategorija:Tampabejas "Lightning" spēlētāji
Kategorija:Jaroslavļas "Lokomotiv" spēlētāji
Kategorija:Omskas "Avangard" spēlētāji
Kategorija:Maskavas CSKA spēlētāji
Kategorija:Anahaimas "Ducks" spēlētāji
Kategorija:Atlantas "Thrashers" spēlētāji
Kategorija:Sanktpēterburgas SKA spēlētāji
Kategorija:Mitišču "Atlant" spēlētāji
Kategorija:Novosibirskas "Sibirj" spēlētāji
Kategorija:Maskavas "Dinamo" spēlētāji
Kategorija:Maskavā dzimušie